ADVANC จ่ายค่าไลเซนส์ 700MHz งวดสาม 1.84 พันล้านบาท
ADVANC ชำระประมูลคลื่นความถี่ย่าน 700 MHz ชุดที่ 1 งวดที่ 3 เป็นจำนวนเงิน 1,835 ล้านบาท ให้กับกสทช. เตรียมนำส่งคลังเพื่อเป็นรายได้ของแผนดินต่อไป
ADVANC ชำระประมูลคลื่นความถี่ย่าน 700 MHz ชุดที่ 1 งวดที่ 3 เป็นจำนวนเงิน 1,835 ล้านบาท ให้กับกสทช. เตรียมนำส่งคลังเพื่อเป็นรายได้ของแผนดินต่อไป
10 เม.ย. 2566

บริษัท แอดวานซ์ ไวร์เลส เน็ทเวอร์ค จำกัด เป็นบริษัทย่อยของ บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC มาชำระเงินค่าประมูลคลื่นความถี่ ย่าน 700 MHz ชุดที่ 1 งวดที่ 3 เป็นจำนวนเงิน 1,835 ล้านบาทวันนี้ (วันที่ 10 เมษายน 2566)  เวลา 10:00 น. นายสุทธิศักดิ์ ตันตะโยธิน รองเลขาธิการ กสทช. สายงานกิจการโทรคมนาคม เป็นตัวแทนรับเงินประมูลงวดที่ 3 จำนวน 1,835 ล้านบาท (รวมภาษีมูลค่าเพิ่มแล้ว) ตามเงื่อนไขของการชำระเงินประมูล จากบริษัท แอดวานซ์ ไวร์เลส เน็ทเวอร์ค จำกัด (AWN) ซึ่งเป็นผู้ชนะการประมูลคลื่นความถี่สำหรับกิจการโทรคมนาคม ย่าน 700 MHz ช่วงความถี่ย่าน 733 – 738 MHz คู่กับ 788 – 793 MHz เมื่อปี 2563 ในราคาการประมูลสูงสุด 17,154 ล้านบาท โดยเงินค่าประมูลดังกล่าว สำนักงาน กสทช. จะรีบดำเนินการนำส่งกระทรวงการคลังเพื่อเป็นรายได้ของแผ่นดินต่อไป
โดยเงินประมูลคลื่นความถี่ ย่าน 700 MHz งวดที่ 1-2 AWN ได้ชำระมาก่อนหน้านี้ จำนวน 3,670 ล้านบาท (รวมภาษีมูลค่าเพิ่มแล้ว) สำนักงาน กสทช. ได้นำส่งเงินดังกล่าวให้กระทรวงการคลัง เพื่อเป็นรายได้ของแผ่นดินเรียบร้อยแล้ว